Rosenborg trykket til fra start mot Aalesund og det tok ikke lang tid før uttellingen kom. På et frekt frispark etter ni minutter ble ballen trillet forbi Aalesunds mur og til Didier Konan Ya i bakrommet. Konan Ya fikk tråklet med seg ballen, og satte ballen i mål bak Aalesundkeeper Anders Lindegaard. Etter scoringen fortsatte Rosenborg å presse på, og etter 20 minutter kom uttellingen. Trond Olsen sendte avgårde et hardt skudd i muren fra 20 meter, men snappet selv opp returen. Han tråklet seg gjennom hjemmelagets forsvar og satte ballen i mål bak en utspilt keeper. 2-0 til Rosenborg var også pauseresultatet.